open-index/open-wikipedia-markdown huggingface dataset:
Columbo

***Columbo***, vysielaný aj pod názvom ***Columbo zasahuje*** je americký detektívny seriál nakrúcaný v rokoch 19682003 (do seriálu sa väčšinou rátajú aj dva pilotné filmy). Seriál má 10 sérií a 69 častí. Získal si popularitu na celom svete. Hlavnú rolu poručíka Columba hral Peter Falk.

Poručík Columbo je policajtom na oddelení vrážd v Los Angeles. Je známy svojou dotieravosťouneváha sa niekoľkokrát vrátiť s tým, že niečo zabudol, a jeho typickou hláškou je: „Ešte jedna vec...“. Typickými Columbovými znakmi sú jeho pokrčený baloniak, večne dymiaca cigara a rozpadávajúci sa Peugeot 403 Cabrio. Columbo je ženatý a stále spomína svoju ženu, ale tá sa v nijakej časti seriálu neobjavila. Poručík si v každej časti požičiava ceruzku alebo pero, niekedy aj viackrát. Má aj psa a keďže, ako sám raz povedal, so ženou sa nezhodli na jeho mene, volá ho jednoduchoPes. Seriál je netradičný tým, že divák nesleduje pátranie po neznámom páchateľovi ako v klasickej detektívke, ale jeho identitu pozná už na začiatku filmu. Úlohou seriálu nie je nájsť vraha, ale dokázať mu zločin a v tom je Columbo majstrovský.

Prvú epizódu (samotného seriálu) nazvanú *Vražda podľa knihy* (Murder By the Book) režíroval v roku 1971 vtedy ešte málo známy Steven Spielberg. V seriáli hrali známe osobnosti ako napríklad Patrick McGoohan, Leslie Nielsen, Robert Culp, Jack Cassidy, Johnny Cash a iní. Posledná epizóda s názvom *Columbo má rád nočný život* bola odvysielaná v roku 2003.

## Vysielanie v Česku a na Slovensku
Česko-slovenská televízia odvysielala v 70. rokoch niekoľko dielov pod názvom *Inspektor Colombo*. V 90. rokoch bol seriál vysielaný na TV Nova pod pôvodným názvom Columbo, ale výslovnosť mena [*kolombo*] už ostala rovnaká. V 70. rokoch hlavnú postavu nadaboval Petr Haničinec, v 90. rokoch vznikol nový dabing, spočiatku opäť s Haničincom, po jeho autonehode v roku 1995 ho nahradil Dalimil Klapka.

## Série a časti

### Pilotné časti (19681971)

### 1. séria (19711972)

### 2. séria (19721973)

### 3. séria (19731974)

### 4. séria (19741975)

### 5. séria (19751976)

### 6. séria (19761977)

### 7. séria (19771978)

### 8. séria (1989)

### 9. séria (19891990)

### 10. séria (19902003)

## Referencie
 

Kategória:Kriminálne televízne seriály USA
Kategória:Televízne seriály z roku 1968
Filipínci

**Filipínci** sú ázijským národom, hovoriacim po filipínsky a po anglicky. V domovskej krajine na Filipínach ich žije 88 miliónov, v Spojených štátoch 3 milióny, v Saudskej Arábii milión, v Malajzii 850 tisíc, v Japonsku 450 tisíc a v Kanade 400 tisíc.

Filipínci sú väčšinou rímskokatolíckeho vierovyznania.


Kategória:Filipíny
Kategória:Etniká, národy a národnosti
Socha bánhidského Turula

náhľad|Socha bánhidského Turula

**Socha bánhidského Turula** v Bánhide v Maďarsku je najväčší pomník dravého vtáka v Európe. Pomník stojí na skale v nadmorskej výške 340 m n. m. a bol postavený pri príležitosti osláv milénia v roku 1907. Sochu navrhol s zhotovil sám autor Gyula Donáth a vyrobili ju v továrni Zellerin.

## Opis
Celková výška sochy od nôh po vrch krídel je 20 metrov a 34 centimetrov; rozpätie krídiel je 14 metrov a 38 centimetrov. Zaujímavosťou je, že do dutiny pazúra stredného prsta sa zmestí viac ako 5 litrov vody.

## Legenda
náhľad|Svätopluk I.

V Uhorskej kronike píše autor Šimon z Kézy o slávnej bitke medzi Svätoplukom a Arpádom takto: *„Árpád, zabezpečujúci vlasť pre Maďarov, zvíťazil nad Svätoplukom v rozhodujúcej bitke pri Bánhide, v Komáromskej stolici. Maďari od rieky Hung ([[Uh]]) mámili Svätopluka rozličnými darmi, prostredníctvom svojich poslov vyzvedali, a keď zistili, že jeho vojsko nie je dostatočne silné, pri rieke Rákos (Potok Által), neďaleko Bánhidy, pri meste, ktorého zrúcaniny dodnes môžeme vidieť, náhle napadli, celým vojskom na hlavu porazili, a tak začali vládnuť nad vyššie spomínanými národmi Panónie“* 

V Bánhide je príslovie o bitke: „*Červený kantár, biely kôň, stratil som (sem) kraj, bože môj!*“

## Bitka pri Bánhide
Veľa stredovekých kroník spomína túto bitku, ale ich historická pravda je v mnohých prípadoch sporná. Povesti majú síce reálny základ, ale nie každú ich časť možno faktami aj dokázať. To sa vzťahuje aj na povesť o bánhidskej bitke. Svätopluk, vystupujúci v povesti, zomrel už pred príchodom Maďarov, resp. pred ich usadením sa, čiže nemohol byť vodcom moravsko-slovanského vojska v bitke pri Bánhide.

## Iné projekty

## Pozri aj
* Turul

## Literatúra
* Gyüszi László: Obrázková kniha Bánhidy ISBN 978-963-06-8462-0

Kategória:Tatabánya
Montenegro Airlines

thumb|right|Fokker 100 vo farbách spoločnosti Montenegro Airlines
[thumb|right|Embraer E-195LR  spoločnosti Montenegro Airlines na [Letisko Tivat|letisku v Tivate]]

**Montenegro Airlines** je čiernohorská národná letecká spoločnosť. Sídli na letisku v Podgorici, druhou základňou spoločnosti je letisko v Tivate. Montenegro Airlines prevádzkujú pravidelnú dopravu v Európe aj charterové lety počas letných mesiacov.

## História
Spoločnosť bola založená 24. októbra 1994 vládou Čiernej Hory (v tej dobe v rámci Zväzovej republiky Juhoslávia). V roku 1996 bolo zakúpené prvé lietadlo – Fokker F28 – a prvý let sa uskutočnil dňa 7. mája medzi Podgoricou a talianskym Bari, presne o 22.30 hod. Ďalší Fokker F28 bol zakúpený v júli 1998.

Počas bombardovania Juhoslovanskej zväzovej republiky v roku 1999 bola v celej Európe zastavená verejná letecká doprava. Spoločnosť Montenegro Airlines bola nútená zastaviť všetky medzinárodné i vnútroštátne lety. Po 78 dňoch leteckých náletov začala spoločnosť opäť lietať. Novou destináciou sa stal Frankfurt, neskôr pribudli aj lety do Zürichu, Ľubľany, Skopje, Istanbulu a Budapešti.

V apríli 2000 sa spoločnosť Montenegro Airlines stala členom Medzinárodného združenia leteckých prepravcov (IATA). V júni 2000 zakúpila svoje prvé lietadlo typu Fokker 100, druhé do lietadlovej flotily pribudlo v máji 2001, tretie v júni 2002 a štvrté začiatkom roku 2003.

2. júla 2004 prepravila spoločnosť svojho miliónteho pasažiera. 14. júna 2005 bol prepravený dvojmiliónty pasažier.

Dňa 23. júla 2007 spoločnosť prenajala u GECAS dve lietadlá Embraer 195 z dôvodu zväčšenia lietadlovej flotily. Prvé z dvoch lietadiel pristálo na letisku v Podgorici 5. júna 2008. S týmito lietadlami začala spoločnosť Montenegro Airlines prevádzkovať lety do Londýna na letisko Gatwick a do Milána na letisko Malpensa. 16. septembra 2008 spoločnosť oznámila, že jeden z prenajatých Embraerov 195 odkúpi za 31 miliónov USD.

V súčasnosti prebieha v Montenegro Airlines proces privatizácie. Vláda Čiernej Hory ponúka 30 % akcií. Najpravdepodobnejším záujemcom je Európska banka pre obnovu a rozvoj. Vláda Čiernej Hory sa môže neskôr rozhodnúť a zvyšok spoločnosti predať.

17. apríla 2009 prejavila izraelská spoločnosť záujem o kúpu 30 % akcií. Plán sa však nepodaril. 28. mája 2009 začala spoločnosť Sun d’Or International Airlines pravidelné lety medzi Tivatom a Tel Avivom.

## Flotila
Flotila spoločnosti Montenegro Airlines pozostáva z nasledujúcich lietadiel (stav z júna 2014):

## Zdroj

Kategória:Letecké spoločnosti Čiernej Hory
Kategória:Podniky založené v 1994
Príbeh jazerného brehu

***Príbeh jazerného brehu*** (po čínsky 水浒传 - pchin-jin Shuǐhǔ Zhuàn - šuej-chu čuan; doslova "Príbeh jazerného brehu", po česky vyšlo pod názvom *Příběhy od jazerního břehu*) sú popri *[[Sen o Červenom pavilóne|Sne o Červenom pavilóne]]*, *[[Putovanie na západ|Putovaní na západ]]* a *[[Príbehy troch ríš|Príbehoch troch ríš]]* jedným zo štyroch klasických románov čínskej literatúry. Ich autorstvo je pripisované Š’ Naj-anovi a vznikli na konci štrnásteho storočia.

Román sa voľne zakladá na príbehu Sung Ťianga, ktorý bol zbojníkom za dynastie Sung na začiatku dvanásteho storočia. Príbehy o jeho vyčíňaní sa ústne tradovali, boli obľúbenou témou ľudových rozprávačov a počas dynastie Jüan tieto príbehy spracoval Š’ Naj-an do románu. Š’ Naj-anovi sa pripisuje prvých 70 z celkových 100 kapitol románu, zvyšných 30 napísal Luo Kuan-čung, autor *[[Príbehy troch ríš|Príbehov troch ríš]]*.

V diele vystupuje 36 hlavných a asi 70 vedľajších postáv. Popisujú sa rôzne príhody zbojníkov, hlavný hrdina Sung Ťiang je podobný Robinovi Hoodovi, najskôr rebeluje, neskôr sa dáva do služieb cisárovi. Román odzrkadľuje bravúrne zvládnutie rozprávačských techník a zrelosť literárneho prejavu. Je to prvý čínsky román napísaný v hovorovom jazyku, ktorý je bohatý a zemitý, plný opisov násilia a vášní.

## Referencie


## Externé odkazy
* Š, Naj-an. *Příběhy od jezerního břehu*. Praha: Naše vojsko 1962. Neúplný preklad do češtiny od Augustina Paláta.
* Š, Naj-an. *Príbeh jazerného brehu*. Bratislava: SVKL 1964. Preložil Gabriel Rapoš.

Kategória:Literatúra v čínskom jazyku
Kategória:Čínske romány
Kategória:Sfilmované romány
Si jou ťi

right|175px|thumb|Ilustrácia z ''Putovania na západ''

***Si jou ťi*** (po čínsky 西游记 – pchin-jin Xī Yóu Jì – si jou ťi – doslova "putovanie na západ"), známy aj ako ***Putovanie na západ*** či ***Opičí kráľ***, je jeden zo štyroch klasických románov čínskej literatúry. Bol vydaný anonymne v na sklonku 16. storočia, neskôr bol za autora určený Wu Čcheng-en.

Dielo sa skladá zo 100 kapitol, ktoré sú navzájom voľne pospájané. *Putovanie na západ* má silné pozadie v čínskom ľudovom náboženstve a mytológii, prejavuje sa v ňom aj učenie buddhizmu a konfuciánstva. Zreteľne s v ňom odráža aj autorov pohľad na svet, jeho sklamanie a snaha vyjadriť názor na príčiny morálneho úpadku vtedajšej spoločnosti, jej ironický popis a želanie jej nápravy.

Román sa zakladá na historickej udalosti, keď sa buddhistický mních Süan-cang vypravil v 7. storočí do Indie hľadať buddhistické sútry. Značne mytologizované a fikcionalizované prerozprávanie Wu Čcheng-ena je najlepším čínskym mytologickým románom. Süan-cang si so sebou berie troch spoločníkov, z ktorých jeden opičí kráľ Sun Wu-kung, nebojácny hrdina, ktorý odoláva všetkým zlám, ohňu aj vode. Opičí kráľ svojou zlatou palicou vyhubí všetkých negatívnych démonov, čo je alegóriou autorovho sna o lepší svet.

Putovanie na západ malo veľký vplyv na ďalšie diela, podnietilo vznik mnohých kníh, filmov, seriálov a opier. Dnes patrí medzi povinné čítanie pre deti na čínskych základných školách.

## Referencie


## Externé odkazy
* Wu Č'eng-en: Opičí král. Vyprávění o putování na západ. Praha: Státní nakladatelství dětské knihy, 1961; Brno: Svatá Mahatma, 1994; Praha: Albatros 1997. Český preklad Zdenky Heřmanovej.
* Příbeh spisovatele Wu Cheng'ena

Kategória:Čínske romány
Kategória:Literatúra v čínskom jazyku
Kategória:Knihy zo 16. storočia
Kategória:Sfilmované romány
Opátstvo Lorsch

**Opátstvo Lorsch** (; , nazývané aj *Laurissa* a *Lauresham*) je bývalé benediktínske opátstvo v nemeckom meste Lorsch, približne 10 km od mesta Worms. Patrí medzi slávne kláštory z čias vládnutia Karolovskej dynastie vo Franskej ríši. Napriek svojmu zdevastovanému stavu patrí medzi najzachovalejšie predrománske architektonické pamiatky v Nemecku.

Opátstvo bolo založené v roku 764 a až do neskorého stredoveku bolo strediskom moci, humanitných vied a kultúry. Medzi významné dokumenty vytvorené v opátstve patria *Lorschský kódex*, ktorý spomína stredoveké mestá v strednom Nemecku a evanjeliár z rokov 778 - 820.

## Iné projekty

Kategória:Lokality Svetového dedičstva v Nemecku
Lorsch
Kategória:Stavby v Hesensku
Hukurudhoo

**Hukurudhoo** je neobývaný ostrov na atole Alif Dál na Maldivách.

Kategória:Ostrovy atolu Alif Dál
Skalistý potok

**Skalistý potok** je jaskyňa na južnom úpätí Jasovskej planiny v katastrálnom území obce Háj pod správou Národného parku Slovenský kras. Je najdlhšou a najhlbšou jaskyňou v Slovenskom krase.

V roku 1995 sa jaskyňa stala, spolu s ostatnými jaskyňami a priepasťami, súčasťou Svetového dedičstva UNESCO a od roku 1996 patrí medzi národnou prírodnou pamiatkou Slovenskej republiky.

Jaskyňa je zložená z rozsiahleho systému vytvoreného podzemným tokom, ktorý tvoria vodopády, početné sifóny a pereje. Dĺžka jaskyne je 7 107 m a celkové vertikálne prevýšenie . (info zo Správy slovenských jaskýň  http://www.ssj.sk/sk/clanok/134-skalisty-potok) Jadro jaskyne je tvorené horizontálnou chodbou, ktorá smeruje až k obci Háj. Podzemným tokom je jaskyňa spojená aj s Kuniou priepasťou. 

## Referencie

## Externé odkazy
*Skalistý potok najhlbšou a najdlhšou jaskyňou v Slovenskom krase - Speleofórum 2002  

Kategória:Národné prírodné pamiatky v Košickom kraji
Kategória:Chránené územia Národného parku Slovenský kras
Kategória:Jaskyne na Slovensku
Kategória:Jasovská planina
Kategória:Lokality Svetového dedičstva na Slovensku
Kategória:Háj (okres Košice-okolie)
Kategória:Chránené územia v okrese Košice-okolie
Historizácia

**Historizácia** alebo **historizovanie** môže byť:
*zdôrazňovanie dejín, preceňovanie dejín
*napodobňovanie dejín, zabiehanie do dejín 
*v informatike: ukladanie spolu s dátami potrebnými na zistenie histórie, tvorba temporálnej databázy, pozri historizácia (informatika)
*v divadle: koncepcia B. Brechta, pozri historizácia (divadlo)
Taboo (reper)

**Taboo**, pravým menom **Jaime Luis Gómez** (* 14. júl 1975, Los Angeles) je americký raper, známy svojim účinkovaním v skupine The Black Eyed Peas. V osemnástich rokoch (v roku 1993) sa mu narodil syn Joshua Parish Gomez. Bol rozvedený, 12. júla 2008 si vzal svoju dlhoročnú priateľku Jaymie Dizon. Jeho matka sa volá Aurora, má nevlastného otca.

Taboo hral i v niekoľkých filmoch, napr. v Street Fighter: The Legend of Chun-Li (2009) hrá Vegu.

## Referencie

## Zdroj

Kategória:Narodenia v 1975
Kategória:Reperi USA
Adaptácia (zmena žánru)

**Adaptácia** je prenos alebo premena diela z jedného druhu (žánru) na iný (napríklad románu na divadelnú hru). Adaptáciu možno vykonať elimináciou (vynechaním) časti diela, alebo naopak jeho amplifikáciou (rozšírením). Prípadne môže byť adaptované dielo spojením viacerých samostatných textov.

## Divadelná adaptácia
Divadelná adaptácia (alebo dramatizácia) sa týka najmä naratívnych obsahov (príbeh fabula), ktoré sa viac alebo menej (občas dosť málo) zachovávajú. Diskurzívna štruktúra však podlieha radikálnej premene, ku ktorej dochádza predovšetkým v dôsledku prechodu do úplne odlišného výpovedného mechanizmu (výpovedný akt). Napríklad román možno adaptovať pre divadlo, film, rozhlas alebo televíziu. V priebehu tejto semiotickej operácie transferu sa román prenáša do dialógov (často odlišných od dialógov originálu), a predovšetkým do scénických akcií, ktoré využívajú všetky materiály divadelnej realizácie (gestá, obrazy, hudbu atď.)

Adaptácia označuje aj dramaturgickú prácu v texte, ktorý sa má inscenovať. Dovolené sú akékoľvek textové manipulácie: škrty, reorganizácia príbehu, štylistické „zjemňovania“, redukcia počtu postáv alebo dejísk, dramatická koncentrácia na niekoľko silných okamihov, dopisovanie a cudzie texty, montáž a koláž cudzorodých prvkov, úprava záveru alebo samotnej fabuly vo vzťahu k režijnej koncepcii.

Adaptácia na rozdiel od divadelného prekladu alebo aktualizácie má povolenú mimoriadnu slobodu a smelo modifikuje zmysel pôvodného diela, dokonca mu dáva úplne opačný zmysel.

Adaptovať znamená úplne prepísať text, ktorý sa považuje iba za materiál. Takáto divadelná prax prispela k uvedomeniu si dôležitosti dramaturga pri príprave predstavenia. Dokonalá a definitívna adaptácia diel minulosti neexistuje.

## Referencie

## Zdroje

:PATRICE, P. *Divadelný slovník*. Bratislava: Divadelný ústav, 2004.ISBN 80-88987-24-5.

Kategória:Literatúra
Pavol Sedlák

**Pavol Sedlák** (* 21. november 1979, Bratislava) je slovenský futbalový stredopoliar, v súčasnosti hráč MŠK Rimavská Sobota. Najväčšiu časť svojej futbalovej kariéry odohral v drese Slovanu Bratislava. Je bývalým reprezentantom  a v seniorskej reprezentácií odohral dva zápasy. 

## Úspechy
* Majster Slovenska: 1999
* Slovenský pohár: 1999, 2005
* I. Liga: 2009

## Externé odkazy
*Pavol Sedlák na transfermarkt.de 
*national-football-teams 

Kategória:Narodenia v 1979
Kategória:Slovenskí futbalisti
Kategória:Hráči ŠK Slovan Bratislava
Kategória:Hráči Çaykur Rizespor
Kategória:Hráči 1. FC Brno
Kategória:Hráči FK Dukla Banská Bystrica
Kategória:Hráči FK Inter Bratislava
Kategória:Hráči FC Petržalka 1898
Kategória:Osobnosti z Bratislavy
Fluminense FC

**Fluminense FC** je brazílsky športový klub so sídlom v Rio de Janeiro. Klub bol založený začiatkom 20. storočia a jeho najpopulárnejším oddielom je futbal.

## Bývalí slávni hráči
rsssfbrasil.com

## Iné projekty

## Externé odkazy
* Oficiálna webstránka


Kategória:Brazílske futbalové kluby
Kategória:Futbalové kluby založené v 1902
Rozvodie

thumb|Európske povodia a hlavné rozvodia
**Rozvodie** je hranica medzi dvoma susediacimi povodiami. Po rozvodí vedie rozvodnica, ktorá sa najčastejšie nachádza na topografických vrcholoch a horských hrebeňoch. Niekedy je rozvodie v krajine nepoznateľné. Hlavné rozvodia sa nazývajú kontinentálne rozvodia. Rozvodia sú geograficky dôležité body a často tvoria aj politické hranice. Zjednodušene povedané sú to myslené čiary, ktoré tvoria hranice medzi povodiami.

Rozvodia ovplyvňujú smer toku riek. Niekedy sa jednotlivé povodia spájajú pomocou umelo vybudovaných kanálov. 

## Pozri aj
* povodie
* bifurkácia
* riečne pirátstvo

## Zdroj
* 

Kategória:Hydrológia
Kategória:Povodia
Prítok (vodný tok)

thumb|Pohľad nad riekou Werre (ľavý prítok) do rieky Wesery
**Prítok** je tok nižšieho rádu, spravidla rieka alebo potok, ktorý sa vlieva do toku vyššieho rádu. Zvyčajne sa vyznačuje menšou dĺžkou, prietokom, plochou povodia a tiež odlišným smerom riečneho koryta. Rozlišujú sa prítoky rôznych rádov, podľa toho, či sa vlievajú do hlavnej rieky I.&nbsp;rádu alebo do jej prítokov. Prítok môže tiež ústiť do jazera alebo priehrady a v širšom zmysle je tok I.&nbsp;rádu prítokom mora alebo oceánu.

Miesto, kde prítok priteká do toku vyššieho rádu, sa nazýva sútok. 

Prítoky môžeme rozdeliť na pravé a ľavé. Pravý, či ľavý prítok určíme podobne ako pravý či ľavý breh. Pomôckou je dívať sa po prúde rieky. Prítoky na ľavej strane sú *ľavé*, prítoky na pravej strane sú *pravé*. 

Príkladom prítoku je rieka Váh, ktorá sa vlieva do rieky Dunaj.

## Pozri aj

* Riečne rameno
* Riečny systém
* Povodie
* Úmorie
* Riečne koryto
* Sútok

## Zdroje
* 

Kategória:Hydrológia
Kategória:Hydrosféra
Kategória:Rieky
Archetyp

**Archetyp** (z gr. arché = počiatok + typos = forma, vzor) môže byť:
*všeobecne: praobraz, pratyp, praforma, pôvodný typ, pôvodná forma, pôvodná podoba, pravzor
*v psychológii (pôvodne podľa Junga): jeden z dedených praobrazov v kolektívnom nevedomí, ktoré sú realizáciou základných skúseností ľudstva a spolu predstavujú genetický základ osobnosti, pozri archetyp (psychológia)
*vo filozofii: rôzne významy (napr. v neskoroantickej filozofii predobraz, idea), pozri archetyp (filozofia)
*v literatúre, divadle, filme: určitý model postáv, prototyp alebo symbol, ktorý sa v literatúre, divadle či filme objavuje opakovane od prvých ľudských mýtov až dodnes, pozri archetyp (literatúra)
*originál umeleckého či textového diela na rozdiel od kópií či odpisov
*v textovej kritike a histórii: najstarší rukopis alebo prvá tlač literárneho diela, najmä najstaršie zachované alebo nezachované, no rekonštruované predpokladané pôvodné znenie ako východisko ďalšieho podania textov, ďalších rukopisov, pozri archetyp (textová kritika)
*v biológii:
** okolo roku 1800 (ako dôsledok viery v neexistenciu evolúcie) ideálny typ, ktorému majú zodpovedať všetci predstavitelia určitej systematickej kategórie
** rekonštruovaná východisková forma, ktorá je základom vývojového príbuzenstva živých organizmov, pozri archetyp (biológia)
*v informatike: pozri archetyp (informatika)
Paul Ulrich Villard

**Paul Ulrich Villard** (* 28. september 1860, Lyon, Francúzsko – † 13. január 1934, Bayonne, Francúzsko) bol francúzsky fyzik, ktorý skúmal účinky röntgenového žiarenia. Objavil fotografický jav (tzv. Villardov), obrazy vytvorené röntgenovým žiarením pri osvetlení bielym svetlom zoslabujú. Zistil, že niektoré žiarenia nie sú ovplyvniteľné magnetickým poľom. Ernest Rutherford v nich spoznal elektromagnetické vlny a nazval ich gama lúče.

## Externé odkazy
* Biografia

Kategória:Francúzski fyzici
Kategória:Osobnosti z Lyonu
Prológ

**Prológ** môže byť:
*úvodná časť literárneho diela, pozri prológ (literatúra)
*v cirkvi: stručný životopis svätca, pozri prológ (životopis)
*v športe: úvodná fáza pretekov, pozri prológ (šport)

## Pozri aj
* Prolog
Jason Statham

**Jason Statham** () (* 26. júl 1967,Shirebrook, Spojené kráľovstvo) je anglický herec a bývalý skokan do vody, známy svojimi rolami vo filmoch režiséra Guya Ritchieho ako *[[Revolver (film)|Revolver]]*, *[[Podfu(c)k]]* a *[[Zbaľ prachy a vypadni!]]*. Statham bol obsadený vo vedľajších úlohách niekoľkých amerických filmov ako *[[Lúpež po taliansky]]*, a takisto v hlavných úlohách vo filmoch ako *[[Kuriér (film)|Kuriér]]*, *[[Rallye smrti]]*, *[[Zastaneš a neprežiješ]]*, *[[Bankový kuriér]]* a *[[Osamelý zabijak]]* (spolu s Jetom Li). Statham takisto spolupracoval s akčnými hercami ako Arnold Schwarzenegger, Sylvester Stallone, Bruce Willis, Jet Li a Dolph Lundgren vo filme *[[Expendables: Nezničiteľní]]*. Spolupracoval tiež s známym "svalovcom" Dwaynom "The Rockom" Johnsonom v sérii filmov Rýchlo a Zbesilo. Boli dobrými priateľmi ešte pred natáčaním, takže bolo pre nich ťažké hrať najväčších nepriateľov. Vo filmoch zvyčajne predvádza svoje bojové scény a kaskadérske kúsky. Je známy tým že kaskadéra takmer nepoužíva aj napriek tomu že na to mnohokrát doplatil zdravím.

## Biografia
Statham sa narodil v Shirebrooku v grófstve Derbyshire, ako syn Eileen (rod. Yates) a Barry Stathama, klubového speváka. Vyrastal spolu s Vinnie Jonesom, spoločne s ktorým neskôr začal hereckú kariéru. Jones ho uviedol do futbalu a Statham začal hrať pre miestne gymnázium (1978–83), ktoré navštevoval od svojich jedenástich rokov, ale jeho najväčším záujmom bol skok do vody. Tiež bol dvanásť rokov členom britskej *British Swimming* (Národnej potápačskej zostavy).

## Filmografia

## Hlas vo videohrách

## Referencie

## Iné projekty

## Externé odkazy
* 

Kategória:Anglickí filmoví herci
Kategória:Anglickí dabingoví herci
Kategória:Anglickí kickboxeri
Kategória:Britskí bojoví umelci
Kategória:Hráči Hollywood United FC
Rolling Stone - 100 Greatest Singers of All Time

**100 Greatest Singers of All Time** (doslova „100 najväčších spevákov všetkých čias“) je rebríček populárnych spevákov, ktorý vytvoril mienkotvorný hudobný časopis The Rolling Stone v roku 2008.

## Zoznam umelcov
# Aretha Franklin
# Ray Charles
# Elvis Presley
# Sam Cooke
# John Lennon
# Marvin Gaye
# Bob Dylan
# Otis Redding
# Stevie Wonder
# James Brown
# Paul McCartney
# Little Richard
# Roy Orbison
# Al Green
# Robert Plant
# Mick Jagger
# Tina Turner
# Freddie Mercury
# Bob Marley
# Smokey Robinson
# Johnny Cash
# Etta James
# David Bowie
# Van Morrison
# Michael Jackson
# Jackie Wilson
# Hank Williams
# Janis Joplin
# Nina Simone
# Prince
# Howlin’ Wolf
# Bono
# Steve Winwood
# Whitney Houston
# Dusty Sprinfield
# Bruce Springsteen
# Neil Young
# Elton John
# Jeff Buckley
# Curtis Mayfield
# Chuck Berry
# Joni Mitchell
# George Jones
# Bobby “Blue” Bland
# Kurt Cobain
# Patsy Cline
# Jim Morrison
# Buddy Holly 
# Donny Hathaway
# Bonnie Raitt
# Brian Wilson
# Gladys Knight
# Muddy Waters
# Luther Vandross
# Paul Rodgers
# Mavis Staples
# Eric Bourdon
# Christina Aguilera
# Rod Stewart
# Björk
# Roger Daltrey
# Lou Reed
# Dion
# Axl Rose
# David Ruffin
# Thom Yorke
# Jerry Lee Lewis
# Wilson Pickett
# Ronnie Spector
# Gregg Allman
# Toots Hibbert
# John Fogerty
# Dolly Parton
# James Taylor
# Iggy Pop
# Steve Perry
# Merle Haggard
# Sly Stone
# Mariah Carey
# Frankie Valli
# John Lee Hooker
# Tom Waits
# Patti Smith
# Darlene Love
# Sam Moore
# Art Garfunkel
# Don Henley
# Willie Nelson
# Solomon Burke
# The Everly Brothers
# Levon Helm
# Morrissey
# Annie Lennox
# Karen Carpenter
# Patti LaBelle
# B. B. King
# Joe Cocker
# Stevie Nicks
# Steven Tyler
# Mary J. Blige

## Externé odkazy
* Zoznam na stránke Stereogum

Kategória:Rolling Stone
Kategória:Hudobné zoznamy
Hit Parader

**Hit Parader** je americký hudobný magazín zameraný predovšetkým na žánre hard rocku a heavy metalu. Časopis začal pôvodne vychádzať pod značkou Charlton Publications v r. 1943, ktorá ho v 80. rokoch predala. V súčasnosti vychádza pod hlavičkou Magna Publishing Group v mesačnej periodicite. 
Magazín vydal v minulosti mnoho „Top 100 zoznamov“, medzi ktoré spadali aj zoznamy najväčších metalových kapiel, gitaristov, spevákov, bubeníkov či basgitaristov. 

## Zaujímavosti
*Hit Parader* bol zmieňovaný aj v skladbe skupiny Guns N’ Roses „Get in the Ring“, ktorá ho kritizovala za „vydávanie klamstiev namiesto vecí, ktoré hovoríme“ a „ošklbávanie decák platiacich ťažko zarobené peniaze za čítanie o skupinách o ktorých nechceme počuť, vydávanie klamstiev, začínanie sporných diskusií.“

## Externé odkazy
* Oficiálna stránka časopisu 

Kategória:Hudobné časopisy
Kategória:Časopisy v USA
San-kuo jen-i

thumb|Traja hrdinovia románu

***San-kuo jen-i*** (,  - slovenský prepis: san-kuo jen-i - doslova *výklad/historický príbeh Troch ríš*) resp. staršie ***San-kuo-č' tchung-su jen-i*** ( - slovenský prepis: san-kuo-č' tchung-su jen-i  - doslova *populárny/bežný výklad/historický príbeh Kroniky/Dejín Troch ríš*)  je jeden zo štyroch klasických románov čínskej literatúry. Historický román napísal Luo Kuan-čung v druhej polovici 14. storočia.

Román voľne interpretuje udalosti z konca dynastie Chan a obdobia Troch ríš, vymedzené rokmi 169 a 280 po Kr. Luo Kuan-čung naväzuje na historické pramene z tejto doby, konkrétne na *[[Kronika troch ríš|Kroniku troch ríš]]*, do románu pridáva didaktický rys - snahu o šírenie morálky, dielo je aj skrytým protestom proti dynastii Jüan.

Hlavnou postavou románu je Liou Pej, potomok dynastie Chan, ktorý pomocou konfuciánskych cností získa moc a založí dynastiu Wej. Negatívnym hrdinom a Liou Pejovým protivníkom je cisár Cchao Cchao. V románe vystupuje veľké množstvo historických, ako aj vymyslených postáv. Skladá sa zo 120 kapitol, ktoré na seba voľne naväzujú. Dielo je napísané v hovorovom jazyku, ale výrazný je aj podiel klasickej čínštiny. Hojne využíva naratívne techniky a stal sa inšpiráciou pre ďalších rozprávačov. Stal sa zdrojom mnohých čínskych prísloví.

Román sa stal námetom mnohých kníh, divadelných predstavení a filmov. Najvýznamnejšie súčasné filmové spracovania predstavujú *Krvavé pobrežie* (zobrazujúce bitku pri červených skalách, ústrednú udalosť románu) a *Tri kráľovstvá: Vzkriesenie draka*.

## Referencie


Kategória:Čínske romány
Kategória:Literatúra v čínskom jazyku
Kategória:Sfilmované romány
Ťin pching mej

***Ťin pching mej*** (,  – doslova *kvety slivky v zlatej váze*) je čínsky naturalistický román zo 17. storočia. Jeho autorom je Lan-lin Siao-siao Šeng (兰陵笑笑生 – doslova Posmešný hlas z Lan-linu), čo je zjavný pseudonym. Kniha sa niekedy pokladá za piaty klasický román čínskej literatúry.

Román je tradične označovaný za pornografický. Dej je umiestnený do prvej polovice 12. storočia, opisuje morálne spustnutý život bohatého lekárnika, ktorý je posadnutý ženami. Popisuje jeho bohatý sexuálny život a hádky medzi dotknutými ženami. Obsahuje detailné opisy bežného života aj erotické scény.

Pravdepodobne ide o prvý čínsky autorský román. Jeho názov obsahuje mená troch hlavných ženských protagonistiek – Ťin Lien (Zlatý Lotos), Pching-er (Malá Váza) a Čchun Mej (Jarný Kvet slivky). Napriek označeniu za pornografický je román v prvom rade sociálno-kritický, kritizujúci úradnícku vrstvu a úpadok mravov v spoločnosti.

## Referencie


## Iné projekty

## Externé odkazy
* Čin Ping Mei: Půvabné ženy. Praha: Václav Naňka, 1948. (2.vyd. Maxima,1992)

Kategória:Čínske romány
Kategória:Literatúra v čínskom jazyku
Kategória:Sfilmované romány
Berniniho baldachýn

[right|thumb|230px|Berniniho baldachýn stojí na mieste križovania sa lodí [Bazilika svätého Petra|svätopeterskej baziliky]]
**Berniniho baldachýn** je názov sochárskeho diela talianskeho barokového umelca Gian Lorenza Berniniho pochádzajúce z rokov 1624 – 1633. Je to jedna z najznámejších a religiózne najvýznamnejších pamiatok Baziliky svätého Petra vo Vatikáne.

## Vznik diela

Zadávateľom diela bol pápež Urban VIII., ktorý chcel týmto dielom dodať honosný a nanajvýš dôstojný vzhľad miestu nad hrobom prvého Kristovho apoštola svätého Petra. Bernini prijal poverenie s veľkou radosťou.

Prípravné práce spočívali v kopaní základov pre štyri mramorové podstavce gigantických stĺpov. Najväčším problémom pri tvorbe diela sa ukázal nedostatok materiálu - bronzu. Preto Urban VIII. nariadil strhnúť bronzové obloženie antického Panteónu dovtedy stojace v takmer pôvodnej podobe. Čin sa stretol s veľkou nevôľou Rimanov prirovnávajúcich pápeža k barbarom.

Stĺpy Bernini dokončil v apríli roku 1626. Každý z nich vážil 28 000 libier (okolo štrnásť ton) a dosahoval výšku dvadsaťdeväť metrov. Zakončenie diela najprv umelec predstavil ako malý model. V apríli 1628 bola jeho podoba schválená. 

Celkove si tvorba baldachýnu vyžiadala deväť rokov (od pápežovho poverenia v roku 1624 po dokončenie vrchnej časti v roku 1633). Na realizácii sa podieľala Berniniho umelecká dielňa: okrem umelcovho otca a brata v nej pracovali jeho žiaci ako i iní sochári (medzi nimi napr. aj François Duquesnoy, autor sochy sv. Ondreja vo výklenku hlavnej lode baziliky).

## Popis diela

Štyri mohutné bronzové stĺpy spočívajú na mramorových podstavcoch. Ich umelecké stvárnenie symbolicky odkazuje na podobné stĺpy - Boaz a Jachin - tvoriace súčasť niekdajšieho jeruzalemského chrámu. Podstavce sú zdobené ôsmimi erbami Urbana VIII. s „barberiniovskými“ včelami.

Po stĺpoch, charakteristických svojím skrúteným tvarom, sa plazia popínavé rastliny, medzi ktorými sa vznášajú drobné ľudské postavy. Hlavice stĺpov nesú ťažkú štukovanú drapériu so strapcami. Vrcholu baldachýnu dominujú štyria anjeli s roztiahnutými krídlami, zdanlivo dvíhajúci celé monumentálne dielo do výšky. Dielo zakončuje pozlátená guľa s krížom, v ktorom baldachýn dosahuje výšku tridsaťjeden metrov. 

Pôvodný Berniniho plán počítal s iným zakončením diela. Vo Vatikánskej knižnici uchovávajú dokument, podľa ktorého mala byť na vrchole baldachýnu umiestnená socha zmŕtvychvstalého Ježiša, držiaca v ruke vejúcu zástavu.

## Iné projekty

## Zdroje

* Hintzen-Bohlen, Brigitte: *Řím - umění a architektura*, Slovart, Praha, 2008, ISBN 978-80-7391-061-7
* Haľko, Jozef: *Tam, kde zomrel Peter*, Daka, Bratislava, 1994, ISBN 80-9005-39-7-1
* Collins, Michael: *Vatikán - tajomstvá a poklady svätého mesta*, Ikar, Bratislava, 2009, ISBN 978-80-551-2016-4

Kategória:Bazilika svätého Petra
Kategória:Barokové výtvarné umenie
Kategória:Gian Lorenzo Bernini
Archetyp (literatúra)

**Archetyp** je v literatúre, divadle či filme určitý model postáv, prototyp, alebo symbol, ktorý sa v literatúre, divadle, či filme objavuje opakovane od prvých ľudských mýtov až dodnes. 

Často sa považuje za výsledok kolektívneho nevedomia, teda priamy súvis s pojmom archetyp z psychológie. Napr. podľa Junga archetypická matrica apriori formuje činnosť fantázie a tvorivého myslenia. Pomocou tejto matrice Jung vysvetľuje existenciu opakujúcich sa motívov  v mýtoch  a rozprávkach rôznych národov večných obrazov svetovej literatúry a svetového umenia.

## Archetyp v divadle
Typologický výskum dramatických postáv ukazuje, že niektoré figúry sa rodia z intuitívnej a mýtickej vízie človeka a poukazujú na ľudské univerzálne komplexy alebo správanie. V tomto zmysle sa dá hovoriť a Faustovi, Faidre, alebo o Oidipovi ako o archetypových postavách.
Význam takýchto postáv spočíva v tom, že výrazne prekračujú úzky rámec konkrétnych dramatických situácií ako ich vytvorili dramatici, a povznášajú sa na univerzálny archaický vzor. Archetypom je teda typ mimoriadne všeobecnej postavy, ktorá sa stále opakuje v diele, v určitom období, alebo vo všetkých literatúrach a mytológiách.

## Zdroj
* Patrice Pavis, *Divadelný slovník*, Divadelný ústav, Bratislava, 2004.

Kategória:Literárne postavy
Sixtus III.

Svätý **Sixtus III.** (lat. *Sixtus Tercius*) (* ?, Rím - † 18. august 440, Rím) bol 44. rímskym pápežom v období rokov 432 - 440.

O tomto rodenom Rimanovi existuje málo poznatkov. Na pápežský stolec nastúpil po Celestínovi I., v ktorého politike pokračoval. Hneď v úvode pontifikátu musel riešiť dozvuky konfliktu, ktorý nastal na Efezskom koncile. Išlo o spor medzi patriarchami Cyrilom Alexandrijským a Jánom Antiochijským v otázke nestoriánstva. V snahe o vyriešenie konfliktu nadviazal spoluprácu s byzantským cisárom Theodosiom II.

Rozhodne trval na odmietnutí nestoriánskej náuky, v záujme čoho naliehal na jej zástancu Jána Antiochijského aby prijal rozhodnutia prijaté na koncile v Efeze. Súčasne prišlo k čiastočnému zhoršeniu vzťahov s Byzantskou ríšou, keď carihradský biskup Proculus podnietil vyčlenenie východného Ilyrika spod tradičnej podriadenosti Rímu.

Sixtovi III. sa pripisuje autorstvo ôsmich listov.

Sixtus III. sa do dejín zapísal aj ako stavebník; s jeho menom je spojené založenie prvého rímskeho kláštora v San Sebastiano na Via Appia, Baziliky Santa Sabina a novej Baziliky Santa Maria Maggiore. Posledne menovanú stavbu dal vyzdobiť mozaikami, oslavujúcimi triumf cirkvi nad nestoriánstvom.

## Svätec
Jeho meno sa po prvý raz objavilo v *Martyrológii* z 9. storočia. Hoci už dnes nefiguruje v kalendári svätcov rímskokatolíckej cirkvi, jeho sviatok pripadá na 28. marec.

## Zdroje
* 
* Sl. Ravik, *O světcích a patronech*, Levné knihy KMa, Praha, 2006, ISBN 80-7309-343-X

Kategória:Úmrtia 18. augusta
Kategória:Úmrtia v 440
Kategória:Talianski pápeži
Štefan IX.

**Štefan IX. (X.)** (), vl. menom **Frédéric de Lorraine** (* okolo 1020, Lotrinsko, Francúzsko - † 29. marec 1058, Florencia, Taliansko) bol benediktínsky mních a 154. rímsky pápež (v rokoch 10571058).

## Životopis
Štefanom IX. sa uzatvára súpis pápežov nesúcich toto meno. Pochádzal z rodu lotrinských vojvodov a skôr než bol zvolený za pápeža pôsobil ako opát benediktínskeho kláštora Monte Cassino. 

Ako najmladší syn vojvodu Gonzelona I. Lotrinského bol určený na duchovnú dráhu. Stal sa kanonikom a neskôr arcidiakonom. Veľmi dobré vzťahy mal už s pápežom Levom IX., kedy ako jeden z jeho najbližších spolupracovníkov pôsobil vo funkcii kancelára a knihovníka, i s Levovým nástupcom Viktorom II., ktorý ho v máji 1057 dal zvoliť za opáta kláštora a 14. júna ho povýšil na kardinála baziliky San Crisogono. V roku 1054 sa ako legát zúčastnil na misii do Konštantínopolu, ktorej výsledkom bola tzv. veľká alebo východná schizma.

Po náhlej smrti Viktora II. mu pripadla česť navrhnúť potencionálnych nástupcov zosnulého pápeža. Napriek tomu, že navrhol päť mien, 2. augusta bol zvolený a hneď nasledujúci deň vysvätený on sám.

Od počiatku sa javil ako reformný pápež so skúsenosťami získanými pri vedení opátstva. Presadzoval duchovnú obrodu a odsudzoval mravné poklesky duchovných vrátane simónie. Svojím kancelárom menoval opáta Hildebranda (neskoršieho pápeža Gregora VII.). Ako obdivovateľ diela Leva IX. s úmyslom nadviazať na jeho politiku, plánoval v roku 1058 uskutočniť vojnové ťaženie proti Normanom usadeným na juhu Itálie. V súvislosti s prípravami ťaženia podnikol, napriek podlomenému zdraviu, cestu do Florencie, kde však náhle zomrel. Tu bol i v kostole Santa Reparata pochovaný.

Pred svojou smrťou zaviazal klérus prísahou, aby s voľbou pápeža počkali do chvíle, kým sa z nemeckej misie nevráti Hildebrand. Túžil, aby ho na pápežskom stolci vystriedal jeho najbližší spolupracovník a pokračovateľ reforiem.

## Pozri aj

* Zoznam kardinálov vymenovaných Štefanom IX.

## Zdroj
* 

Kategória:Narodenia v 11. storočí
Kategória:Úmrtia 29. marca
Kategória:Úmrtia v 1058
Kategória:Nemeckí pápeži
Kategória:Francúzski pápeži
Zimné olympijské hry 1988

náhľad|Olympijský park v Calgary
**XV. zimné olympijské hry** sa uskutočnili v kanadskom Calgary od 12. do 28. februára 1988. Zúčastnilo sa ich celkovo 1423 športovcov z 57 krajín sveta. Ďalšími kandidátskymi mestami boli švédsky Falun a talianska Cortina d'Ampezzo.

Najúspešnejšími športovcami boli holandská rýchlokorčuliarka Yvonne van Gennipová a fínsky skokan na lyžiach Matti Nykänen, ktorí získali tri zlaté medaily.

## Súťažné disciplíny
* akrobatické lyžovanie *(ukážkový šport)*
* beh na lyžiach
* biatlon
* boby
* curling *(ukážkový šport)*
* krasokorčuľovanie
* ľadový hokej
* sánkovanie
* severská kombinácia
* skoky na lyžiach
* šortrek *(ukážkový šport)*
* rýchlokorčuľovanie
* zjazdové lyžovanie

## Medailové poradie

## Iné projekty

## Zdroj
* 

## Externé odkazy
*  ZOH 1988 na oficiálnej stránke MOV 
* sports-info.sk 


Kategória:Zimné olympijské hry
Kategória:Šport v 1988
OH
Kategória:1988 v Kanade
Kategória:Športové podujatia v Calgary
Ján Parler

thumb|Chrám svätej Barbory - najznámejšie dielo Jána Parlera
**Ján Parler** (* 1359, Praha – † 1405 alebo 1406), bol český architekt nemeckého pôvodu. Pochádzal z rodiny Parlerovcov, ktorej členovia boli architekti v celej Európe. Bol synom známeho architekta Petra Parlera, ktorý staval katedrálu svätého Víta a Karlov most v Prahe. 

Po otcovej smrti pracoval Ján Parler osem rokov v Prahe, kde pokračoval v práci na katedrále svätého Víta. Potom odišiel do Kutnej Hory, kde bol prvým architektom slávneho chrámu svätej Barbory v prvom období jeho stavby.

## Zdroj

Kategória:Narodenia v 1359
Kategória:Úmrtia v 15. storočí
Kategória:Českí architekti
Kategória:Gotickí architekti
Autor skladieb

**Autor skladieb**, resp. **autorka skladieb** je osoba, ktorá sa venuje komponovaniu skladieb populárnej hudbypísaniu textov a skladaniu hudby. Ide o alternatívu k pomenovaniu hudobný skladateľ, resp. hudobná skladateľka, ktoré sa najčastejšie spája s vážnou hudbou.

Autor skladieb má vlastnosti hudobníka, pričom často býva aj samotným interpretom. V súčasnej populárnej hudbe však často zastáva aj roly štúdiového hudobníka či samostatného textára ktorý pomáha s hudobnou tvorbou konkrétnym skupinám či interpretom. 

## Slovenskí autori skladieb
*Ivan Tásler - populárny hudobník komponujúci skladby aj pre iných hudobných umelcov, napr. Richarda Müllera či Janu Kirschner
*Kamil Peteraj - jeden z najpopulárnejších textárov slovenskej populárnej hudby 
*Pavol Habera - známy komponovaním skladieb pre sériu televíznych show, Slovensko hľadá Superstar

Kategória:Povolania
Kategória:Hudobné povolania
Európska cesta 75

**Európska cesta 75** (*E75*) je európska cesta vedúca z mesta Vardø v Nórsku do mesta Sitia v Grécku. Jej celková dĺžka je 4 340 km.

## Priebeh
 Významná cestná komunikácia E75 začína na pobreží Barentsovho mora v nórskom meste Vardø. Pokračuje pobrežím juhozápadným smerom cez mesto Vadsø a Varangerbotn, kde sa napája na E06 a spolu pokračujú popri hraníc s Fínskom. 

 V meste Utsjoki vchádza na fínske územie a po ceste číslo 4 pokračuje južným smerom cez mestá Inari, Ivalo, Sodankylä a Rovaniemi k pobrežnému mestu Kemi. Až po Oulu pokračuje pobrežím, kde trasa opäť vedie do vnútrozemia smerom na mestá Jyväskylä, Heinola a Lahti, až do hlavného mesta Helsinki. 

 Po úseku vedenom trajektom pokračuje E75 do poľského mesta Gdansk, kde vedie cestou číslo 1 južným smerom na Świecie, Lodž, Piotrków Trybunalski (od mesta Myslowice súbežne s E462) a Bielsko-Biala do hraničného mesta Těšín.

 V Českom Těšíne vstupuje na územie Česka a pokračuje v trase cesty I/48, respektíve diaľnice D48 na križovatku Třanovice, odkiaľ pokračuje ako I/68 cez Jablunkov k hranici so Slovenskom.

 Na Slovensko vstupuje E75 cestou I/11 na hraničnom prechode Svrčinovec. Pokračuje južným smerom po D3 a znovu I/11 do Žiliny. Odtiaľ pokračuje spoločne s E442 (po Bytču) a E50 (po Trenčín) úsekom D3, ktorá v Hričovskom Podhradí nadväzuje na D1. Po diaľnici tak od Žiliny vedie cez Bytču, Považskú Bystricu, Trenčín, Piešťany a Trnavu do Bratislavy. Komunikácia tu vedie súbežne na kratších úsekoch s cestami E58, E571 a E65. Po prekonaní Dunaja sa v Petržalke trasa E75 napája na D2 a hraničným prechodom Čunovo pokračuje do Maďarska.

 Maďarské územie prechádza cesta od prechodu Rajka po komunikácii číslo 15 a v meste Hegyeshalom sa napája na diaľnicu M1 (a E60) cez Győr do Budapešti. Obchvatom M0 prechádza na diaľnicu M5 do Segedína a hraničným prechodom Rőszke/Horgoš prechádza do Srbska.

 E75 prechádza Srbskom od severu na juh. Od prechodu Horgoš vedie po ceste číslo A1 cez Novi Sad, Belehrad a Niš na prechod Preševo.

 Severným Macedónskom vedie trasou M1 cez Kumanovo, Skopje a Veles, aby v meste Bogorodica opustila krajinu.

 Na macedónsko-gréckom prechode Evzoni začína E75 na trase cesty číslo 1, smerujúcej na Solún a cez mestá Larissa, Lamia smeruje do Atén. Pokračuje trajektom na ostrov Kréta, kde pokračuje trasou cesty 90 cez mestá Chania, Heraklion a Sitia, kde končí.

## Referencie

* 

## Iné projekty

75
Kategória:Cestná infraštruktúra v Nórsku
Kategória:Cestná infraštruktúra vo Fínsku
Kategória:Cestná infraštruktúra v Poľsku
Kategória:Cestná infraštruktúra v Česku
Kategória:Cestná infraštruktúra na Slovensku
Kategória:Cestná infraštruktúra v Maďarsku
Kategória:Cestná infraštruktúra v Srbsku
Kategória:Cestná infraštruktúra v Severnom Macedónsku
Kategória:Cestná infraštruktúra v Grécku
Branislav Ivanović

**Branislav Ivanović** (* 22. február 1984) je srbský futbalista, ktorý hrával v srbskej, ruskej a anglickej najvyššej lige. Je verzatilným hráčom, ktorý hráva na okraji, v strede obrannej formácie alebo na poste defenzívneho záložníka. Bol reprezentantom  do 21 rokov ako aj seniorov. Do Chelsea prestúpil z ruského klubu FC Lokomotiv Moskva, v ktorého drese získal ruský pohár.

## Reprezentačné zápasy

## Zdroj

Kategória:Srbskí futbalisti
Kategória:Hráči OFK Beograd
Kategória:Hráči FK Lokomotiv Moskva
Kategória:Hráči Chelsea FC
Kategória:Hráči FK Zenit Petrohrad
Kategória:Hráči Majstrovstiev sveta vo futbale 2010
Kategória:Hráči Majstrovstiev sveta vo futbale 2018
Deepwater Horizon

thumb|Hasičské lode sa snažia uhasiť požiar na Deepwater Horizon 21. apríla 2010

**Deepwater Horizon** bola plávajúca vrtná plošina postavená v roku 2001. Vlastnila ju firma Transocean a do septembra 2013 bola prenajatá firme BP. Registrovaná bola v Majuru na Marshallových ostrovoch. V septembri 2009 vyvŕtali najhlbší ropný vrt histórie. 

Dňa 22. apríla 2010 sa potopila pri vŕtaní v Mexickom zálive v dôsledku explózie, ku ktorej došlo o dva dni skôr. Samotný vrt však zostal otvorený a začalo z neho unikať veľké množstvo ropy. 
Plošinu vyrobila juhokórejská spoločnosť Hyundai Heavy Industries v prístave Ulsan. Jej výroba začala v decembri 1998 a dokončená bola v februári 2001. Plošina vykonávala vrty na rôznych miestach Mexického zálivu v pobrežných vodách USA, bola schopná pracovať v hĺbkach až 2 400 metrov. V septembri 2009 vyvŕtali rekordný vrt hlboký viac ako 10 km (z toho 1 200 metrov pod vodou). Plošinu obsluhovalo 130 pracovníkov. 

V apríli 2010 plošina pracovala na vrte v hĺbke asi 1 500 metrov 80 km juhovýchodne od pobrežia Louisiany. Bola v záverečnej fáze práce na vrte, keď prebiehalo jeho spevňovanie betónom. 20. apríla došlo v dôsledku niekoľkých zlých odhadov k veľkej explózii. Pracovníci boli evakuovaní, 11 ich zostalo nezvestných (zrejme zahynuli pri explózii). Po explózii nasledoval požiar, ktorý sa nepodarilo uhasiť. 22. apríla sa celá plošina potopila. 
thumb|Ropná škrvna na satelitnej snímke z 25. apríla 
Uzáver, ktorý mal v takom prípade vrt ihneď uzavrieť, však zlyhal (vedenie s plošinou bolo poškodené a batérie, ktoré mali samočinne uzavrieť vrt neboli nabité) a ropa z vrtu začala vytekať priamo do mora. Následne sa vytvorila ropná škvrna, ktorá 25. apríla 2010 pokrývala už 1 500 km². 30. apríla 2010 pokrývala už takmer 10 000 km² a jej okraj sa blížil k pobrežiu. Dnes už táto plošina nespôsobuje nebezpečenstvo a vrt bol uzavretý.

## Zdroj
* 

Kategória:Ropné plošiny
Kategória:Mexický záliv
Kategória:Ekologické katastrofy
SdKfz 251

**Schützenpanzerwagen Sonderkraftfahrzeug 251** skrátene **SdKfz 251** je nemecké polopásové obrnené vozidlo strednej kategórie. používané hlavne počas druhej svetovej vojny vojskami Nacistického Nemecka. Jeho ďalším vývojom vzniklo vozidlo OT-810, ktoré bolo používané Československou armádou po skončení vojny až do začiatku 60. rokov 20. storočia.

## Vývoj
Predlohou sa stali polo-pásové vozidlá z 20. rokov. Uvažovalo sa aj o flexibilných pásoch podobne ako pri automobiloch Citroën-Kégresse-Hinstin.
Vývoj sa začal v roku 1934 firmou Hansa Loyd ale už po roku odkúpila rozpracovaný projekt firma Hanomag z Hannoveru a pokračovala v ňom podla vlastných predstáv. Pôvodná myšlienka bola zostrojiť obrnený transportér, ktorý by mohol na bojisko dopraviť družstvo mužov, pri čom by im poskytoval krytie od nepriateľskej paľby. Avšak otvorená korba znamenala, že posádka bola stále do určitej miery vystavená nebezpečenstvu. Stavba vozidla spočívala na podvozku obrneného ťahača Kfz. 11.

Existovalo vyše 20 variantov tohto vozidla. Najrozšírenejšie boli 4 modely A - D, ktoré mali veľké množstvo variant. Prvé dva modely boli postavené iba v malom počte. Model C bol síce stavaný vo väčších sériách ale bol pomerne komplikovaný na výrobu. Model D zavedený v roku 1943 mal jednoduchšiu a na výrobu menej náročnú konštrukciu a bol ľahko rozoznateľný podľa zadného nastupovacieho priestoru s rovnými uklonenými dvermi.

Stroje mali najrôznejšie určenie vrátane nosičov protilietadlových kanónov (SdKfz 251/17 s 20 mm kanónom Flak 38), pancierových sanitiek (SdKfz 251/8), plameňometných vozidiel (SdKfz 251/16), raketometov (tzv. Wurfrahmen 40) ako aj stroje s infračerveným svetlometom pre nočný boj (DdKfz 251/20 „Uhu“) v spolupráci s tankmi Panther s vybavením pre nočné videnie alebo 75 mm protitankovým kanónom. Štandardné bojové vozidlo pechoty bolo vybavené 7,92 mm guľometom MG 34 alebo MG 42 umiestnenom na okraji otvorenej korby nad miestom šoféra.

Súčasti strojov SdKfz 251 sa počas vojny vyrábali aj na území Protektorátu Čechy a Morava vo firme Škoda Plzeň a Bohemia v meste Česká Lípa. Po skončení vojny zostalo na území Československa značné množstvo týchto vozidiel, ktoré následne boli zaradené do výzbroje československej armády pod označením HKL6p, hovorovo označovaných aj „hakl“ resp. „hakel“. Tento stroj bol inspiráciou pre neskorší československý obrnený transportér OT-810.
náhľad|253x253bod|SdKfz 251 Ausf. D vystavený v Múzeu Slovenského národného povstania v Banskej Bystrici


## Nasadenie
Prvé stroje boli v roku 1939 pridelené 1. tankovej divízii Wehrmachtu. Stroje mali umožniť vytvorenie jednotiek motorizovanej pechoty (tankových granátnikov), tieto však v praxi nikdy nemali dostatok obrnených transportérov a boli preto z veľkej časti odkázané na presun nákladnými automobilmi.

## Referencie

## Iné projekty

Kategória:Obrnené transportéry